รองนายกรัฐมนตรีและรัฐมนตรีว่าการกระทรวงกลาโหม ยืนยันแต่งตั้ง ผบ.เหล่าทัพยึดหลักอาวุโส เหมาะสมและดูแลกองทัพได้
รองนายกรัฐมนตรีและรัฐมนตรีว่าการกระทรวงกลาโหม ยืนยันแต่งตั้ง ผบ.เหล่าทัพยึดหลักอาวุโส เหมาะสมและดูแลกองทัพได้

พลเอก ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม กล่าวภายหลังมีพระราชโองการให้นายทหารรับราชการสนองพระเดชพระคุณ โดยยืนยันว่า การแต่งตั้งผู้บัญชาการเหล่าทัพ เป็นไปตามระบบธรรมเนียมการปฏิบัติ เหมือนทุกครั้งที่ผ่านมา ซึ่งคณะรักษาความสงบแห่งชาติ หรือ คสช. ไม่ได้เข้าไปมีส่วนในการตัดสินใจ เพราะเป็นอำนาจการตัดสินใจของผู้บังคับบัญชา ที่เสนอชื่อขึ้นมาตามขั้นตอน โดยยึดหลักอาวุโสและความเหมาะสม ที่สำคัญบุคคลที่ถูกคัดเลือกขึ้นมาจะต้องดูแลกองทัพได้